শুক-সারি লতা
শুক-সারি লতা (বৈজ্ঞানিক নাম: Strongylodon macrobotrys) ফিলিপাইনের একটি স্থানীয় লতা এবং এর ঝরঝরে সবুজ-নীল, ফিরোজ়ী বা সামুদ্রিক সবুজ রঙের এবং বাঘ-নখের আকৃতির ফুলের গুচ্ছের জন্য বহুল পরিচিত। এটি শিম্বিগোত্রীয় অর্থাৎ মটর পরিবার-এর সদস্য এবং মটর, বিন, এবং ছোলার জাতভাই। এই লতার অনন্য ফুলের রঙ এবং আকৃতি এটিকে বিশ্বব্যাপী উষ্ণ এবং উপ-উষ্ণমণ্ডলীয় বাগানে একটি জনপ্রিয় আলঙ্কারিক গাছ করে তুলেছে। ফিলিপাইনে এর নাম "তাইয়াবক" এবং এগুলিকে ফিলিপাইনে, আমাদের "বকফুল" (সেসবানিয়া গ্র্যান্ডিফ্লোরা)-এর মতোই সবজি হিসাবে খাওয়া হয়।